Fleetwood Mac

Fleetwood Mac is en britisch-amerikaansch Musikgrupp. 

 Bandhistorie 

1967 hebbt de Gitarrist Peter Green, de Slagtüüchspeler Mick Fleetwood – beid ehmalge Liddmaaten vun John Mayall sien Bluesbreakers – un de Bass-Gitarrist Bob Brunning de Band Peter Green's Fleetwood Mac. Nah en Live-Inspelen (Live at The Marquee 1967, Peter Green, Mick Fleetwood, Bob Brunning un Jeremy Spencer) un de Studio-Inspelen Long Grey Mare (Peter Green, Mick Fleetwood, Bob Brunning) hett Bob Brunning noch in dat sülvig Johr de Band verlaaten un wurr dör John McVie ersett, de noch as Bass-Gitarrist mit Mick Taylor (later Gitarrist bi The Rolling Stones) as Liddmaat vun de Bluesbreakers bi John Mayall speel. Kört Tiet later wurr ok Jeremy Spencer (Gitarr, Gesang, Klaveer) fast Liddmaat vun de Band Peter Green's Fleetwood Mac.

Fleetwood Mac weer to Anfang en bannig spoodriek Bluesband. Fröh Hits weern Oh, Well, dat Instrumental Albatross un Black Magic Woman (dat allerdings eerst dör de Adaptschoon vun Santana to’n Welthit wurr). 1969 hett Fleetwood Mac mit Peter Green mehr Schallplatten as de Beatles un de Rolling Stones verköfft. Mit den dormals eerst 18-Johrigen Danny Kirwan keem Gitarrist Nummer dree in de Band. Peter Green söch Entlastung, wiel de Spood vun de Band alleen up sien Schuller lasten dee un Jeremy Spencer hüm kompositorisch nich ünnerstütten kunn. De Överdruss an de Funktschoonswies in den modernen Musik-Business un de Medien hebbt Peter Green dorto brocht, sien Doon un sien nich minn Innahmen in Fraag to stellen. Dorto keem exzessiv Gebruuk vun LSD, wat nahhaltig Effekte up sien Psyche harr – bit to diagnostizeert Schizophrenie. Sien Vörslagg, de Tantiemen karitativ intosetten, wurr vun de anner Bandliddmaaten aflehnt. Peter Green hett doruphen de Band verlaaten.  

Nah den Weggang vun Peter Green 1970 änner sück de Musikstil vun de Band allmählich vun‘ Blues hen to’n Mainstream-Rock- un Popmusik.

De Band hett etliche Personalwessel dörleevt. Jeremy Spencer bleev bit 1971 un wurr Liddmaat vun de Sekte Children of God. Danny Kirwan wurr 1972 wegen sien Alkoholsucht un anner psychisch Probleme entlaaten un is later in de Obdaaklosigkeit afrutscht. Bekannt Liddmaaten weer de fröhere Chicken Shack-Singerin Christine McVie, boren as Christine Perfect, de John McVie noch to Macs Blues-Tieden in England heiraadt harr, as ok de Gitarristen Bob Welch (siet 1971), Bob Weston un Rick Vito. Anner Musikers de in de Band mitspeelt hemm sünd Dave Walker (1972–1973), Billy Burnette (1988–1996), Dave Mason, all Gitarr un Gesang, un Bekka Bramlett (Gesang).

1974 hett Bob Welch de Band weer verlaaten, un as Gitarrist wurr Lindsey Buckingham anhüert. De hett sien Früendin Stevie Nicks as Singerin un Komponistin mitbrocht. Dat Paar harr tovör ünner de Naam Buckingham Nicks all en gemeensam Album rutbrocht.

1975 keem dat Album Fleetwood Mac herut, dat sück bannig good verköfft hett. En noch grötteren Spood harr aber 1977 Rumours, dat mit alleen in de USA mehr as 19 Million verköfft Platten en vun de spoodriekst Alben in de Musikhistorie is.  Rumours gellt ünner Fans as dat „Krisen-Album" der Band, wiel dat bi dat Entstahn ünner annern to’n Bröök tüschen John McVie un sien Fru Christine McVie up de een Siet keem, un Stevie Nicks ehr dormaligen Früend Lindsey Buckingham den Looppaas geev  – en Gerücht nah togunsten vun Mick Fleetwood, as de ok in verscheeden Interviews bestätigt hett (ünner annern up de DVD The Mick Fleetwood Story). 1979 keem as lang ersehnt Nahfolger dat in’t Heimstudio upnommen Album Tusk herut, up dat de Band mit reduzeerten Arrangements countrylastige Balladen un deftige Rock'n'Roll-Songs verapenlichen dee. Tusk is bit hüüd bi Kritiker bannig schätzt. De amerikaansch Indierock-Band Camper Van Beethoven hett sogor dat ganze Album covert. Bi dat Publikum full Tusk aber ehder dör.  

Later fungen Buckingham, Nicks un Christine McVie Solo-Karrieren an. 1987 hett  Buckingham de Band wiels de Tour to dat Album Tango in the night verlaaten. Billy Burnette un Rick Vito keemen as Gitarristen dorto.

In de 1990er Johren geev dat eenig Weddervereenigungen vun de Besetten  Buckingham/Nicks/McVie(s)/Fleetwood, de to’n Bispeel den Song Don't Stop inspeel, de vun Bill Clinton to de Hymne vun sien Wahlkamp maakt wurr. De letzte funn 1997 statt; dat hannel sück um en Reunion-Konzert in Burbank, Kalifornien, dat vun de Warner Music Group as Modersellschopp vun dat aktuell Label vun de Band organiseert wurr. Dat is bither (Stand April 2007) dat letzte offiziell Konzert vun de Band tosommen mit Christine McVie.

1998 wurr de Band in de Rock and Roll Hall of FameRock and Roll Hall of Fame Fleetwood Mac in der Rock and Roll Hall of Fame upnommen.

2002 hebbt sück John McVie, Fleetwood, Buckingham un Nicks weer gemeensam in’t Studio drapen un hebbt dat in‘ April 2003 rutbrocht Album Say you will upnommen. Dornah folg en Tournee dör Europa un de USA. De Song Peacekeeper, de eerste Single-Utkopplung, geev dat dorbi in twee verscheeden  Versionen: Up dat Album, bi Konzerten un up de europäisch Singles heet en  Textzeile ... take no prisoners, only kill, wiels dat up de US-Single in ... take no prisoners, break their will ännert wurr.

Siet 2009 tourt de Band in de Besetten Mick Fleetwood, John McVie, Stevie Nicks un Lindsey Buckingham up hör „unleashed"-Tournee weer tosommen dör de Welt. Eerste Songs vun en ankünnigt Studioalbum wurrn up de 2013er Tour speelt, dorünner Without You, dat all 1974 komponeert, aber nie herutbrocht wurrn weer. Nahdem se in'n Harvst 2013 all tweemal bi Fleetwood-Mac-Upträen as Gast dorbi ween weer, wurr Anfang 2014 bekannt geven, dat Christine McVie weer in de Band mit bi weer.Christine McVie Rejoins Fleetwood Mac, Possible 2014 Tour, Keith Caulfield, Billboard, 13. Januar 2014 In de klassisch Besetten mit Mick Fleetwood, John McVie, Christine McVie, Lindsey Buckingham un Stevie Nicks fung de Band an'n 30. September 2014 en Nordamerika-Tournee an. An'n 14. Juni 2015 is de Band as Headliner bi dat Isle of Wight Festival uptreeden.Isle of Wight Festival 2015: Fleetwood Mac, Paolo Nutini, review: ‚the best Isle of Wight in years‘ The Telegraph, 14. Juni 2015.Fleetwood Mac to headline Isle of Wight festival 2015 The Guardian, 1. Dezember 2014. In'n April 2018 wurr bekannt, dat Gitarrist Lindsey Buckingham de Gruppe wegen Striedereen över en plaant Tournee verlaaten harr. An sien Stäe sünd Mike Campbell un Neil Finn in de Band intreeden.Fleetwood Mac trennt sich von Gitarrist Buckingham, afropen an'n 9. Juni 2018 

2012 hett sück dat ehmalge Bandliddmaat Bob Welch ümbrocht, Bob Weston is in dat glieker Johr storven un Danny Kirwan in 2018. Dat Grünnensliddmaat Peter Green is an'n 25. Juli 2020 storven. An'n 30. November 2022 is Christine McVie storven.

 Diskografie 
 Alben 
JhrAlbumUKDUSABesetten1968Peter Green’s Fleetwood Mac4-198 Fleetwood, Green, J. McVie, Spencer1968Mr. Wonderful10-- Fleetwood, Green, J. McVie, Spencer1969English Rose--184 Fleetwood, Green, Kirwan, J. McVie, Spencer1969The Pious Bird Of Good Omen18-- Fleetwood, Green, Kirwan, J. McVie, Spencer1969Then Play On6-109 Fleetwood, Green, Kirwan, J. McVie, Spencer1970Kiln House39-69 Fleetwood, Kirwan, J. McVie, Spencer1971Future Games--91 Fleetwood, Kirwan, J. McVie, C. McVie, Welch1972Bare Trees--70 Fleetwood, Kirwan, J. McVie, C. McVie, Welch1973Mystery To Me--67 Fleetwood, J. McVie, C. McVie, Welch, Weston1973Penguin--49 Fleetwood, J. McVie, C. McVie, Walker, Welch, Weston1974Heroes Are Hard To Find--34 Fleetwood, J. McVie, C. McVie, Welch1975Fleetwood Mac23-1 Buckingham, Fleetwood, J. McVie, C. McVie, Nicks1977Rumours161 Buckingham, Fleetwood, J. McVie, C. McVie, Nicks1979Tusk134 Buckingham, Fleetwood, J. McVie, C. McVie, Nicks1980Live3151- Buckingham, Fleetwood, J. McVie, C. McVie, Nicks1982Mirage5121 Buckingham, Fleetwood, J. McVie, C. McVie, Nicks1987Tango in the Night127 Buckingham, Fleetwood, J. McVie, C. McVie, Nicks1988Greatest Hits3914 verscheeden Besetten1990Behind The Mask1418 Burnette, Fleetwood, J. McVie, C. McVie, Nicks, Vito199225 Years – The Chain (Compilation)-86- verscheeden Besetten1995Time4792- Bramlett, Burnette, Fleetwood, Mason, J. McVie, C. McVie1997The Dance (Live Album)15201 Buckingham, Fleetwood, J. McVie, C. McVie, Nicks2002The Very Best Of Fleetwood Mac73112 verscheeden Besetten2003Say You Will6103 Buckingham, Fleetwood, J. McVie, Nicks

 2004 - De Alben Fleetwood Mac, Rumours und Tusk in de Besetten  Mick Fleetwood, Stevie Nicks, Christine McVie, Lindsey Buckingham un John McVie kommt as nee upleggt un digital remasterte Düppel-CDs herut: De eerst enthollt de Titel vun dat jeweilig Album, de tweet Bonustracks, Demos un Outtakes vun de  jeweilig Albumsessions. Jedet Bandliddmaat hett sück ok as Solo-Komponist verewigt.

 Singles 
JohrSingleUKDUSA1967I Believe My Time Ain't Long---1968Black Magic Woman37--1968Need Your Love So Bad31--1969Albatross119-1969Man Of The World223-1969Rattlesnake Shake---1969Oh Well25551970The Green Manalishi1016-1970Jewel Eyed Judy---1975Over My Head--201976Rhiannon46-111976Say You Love Me40-111977Go Your Own Way3811101977Dreams243311977Don't Stop324131977You Make Loving Fun45-91978Rhiannon--n. v.1979Tusk6781979Sara374471980It's Not That Funny--1980Think About Me20--1980Sisters Of The Moon--861981Fireflies--601981Farmer's Daughter---1982Hold Me-6441982Gypsy46-121982Love In Store--221982Oh Diane946-1982Can't Go Back83--1987Big Love91751987Seven Wonders5647191987Little Lies5341988Everywhere4-141988Family Man5429901988Isn't It Midnight60--1988As Long As You Follow66-431989Hold Me94-n.v.1990Save Me5336331990Skies The Limit--n.v.1990In The Back Of My Mind58--1992Love Shines-51-1992Don't Stopn. v.1992Paper Dolln. v.n. v.1995I Do1997Temporary One (live)-99-1997Silver Springs (live)--411998Landslide (live)--512003Peacekeeper--802003Say You Will (Single Remix)n. v.n. v.Promo-CD

 Videografie 
 Peter Green's Fleetwood Mac - The Early Years (1996) VHS
 Tango in the night (1988) - All in de nee Besetten ahn Lindsey Buckingham. 2003 keem de Re-Release up DVD.
 A Special Story (1990) Promo-Video mit Dokumentatschoon
 Classic Albums: Rumours (1997) BBC-Dokumentatschoon
 The Dance (1998) vullstännig Mitsnitt vun dat 1997er Reunion-Konzert in Burbank, CA
 Live in Boston (2004) ok as Limited Edition mit Bonus-Live-CD
 Destiny Rules (2004) Dokumentatschoon up DVD

Galerie

 Literatur 
 Mick Fleetwood / Stephen Davis: Mein Leben mit Fleetwood Mac. Moewig, Rastatt 1991. ISBN 3-8118-3075-9.

 Enkeld Nahwiesen 

 Weblenken 

 Websteed vun Fleetwood Mac
 Fleetwood Mac up www.laut.de
 Bandhistorie up Allmusic Guide (engelsch)

Kategorie:Musikgrupp
Kategorie:Rockmusik
Kategorie:Engelsch